HMS «Ajax» (1934)

HMS «Ajax» var en britisk krysser mest kjent for sin deltagelse i slaget ved Rio de la Plata (Battle of River Plate) i 1939 hvor hun deltok i kamp med det tyske lommeslagskipet «Admiral Graf Spee». HMS «Ajax» tok 7 direkte treff fra «Admiral Graf Spee» og var ikke tilbake i tjeneste før i juli 1940, denne gangen i Middelhavet. 11. og 12. oktober var hun i kamp med en italiensk flåte i slaget ved Kapp Passero, og senket to torpedobåter og skadet en jager.

Mesteparten av sin tjeneste under den andre verdenskrig tilbrakte hun i Middelhavet, hvor hun var engasjert i flere trefninger, med unntak av landingene i Normandie i 1944 hvor hun deltok utenfor Gold Beach. Hun så liten tjeneste etter den andre verdenskrig og ble hugd opp i 1949.

Referanser 

Kryssere fra andre verdenskrig
Britiske kryssere
Skip bygget i Storbritannia
Skip fra 1934
Skip sluttseilt 1949
Artikler i sjøfart-prosjektet